CELEX: 52012PC0597
Language: ro
Date: 2012-10-19
Title: Propunere de DECIZIE A CONSILIULUI privind contribuțiile financiare care trebuie plătite de statele membre pentru a finanța cea de a treia tranșă pentru 2012 a Fondului european de dezvoltare

|
			
		
		
		52012PC0597
		
			Propunere de DECIZIE A CONSILIULUI privind contribuțiile financiare care trebuie plătite de statele membre pentru a finanța cea de a treia tranșă pentru 2012 a Fondului european de dezvoltare /* COM/2012/0597 final - 2012/0289 (NLE) */
			
				
		
		
			
			   	EXPUNERE DE MOTIVE
1.           CONTEXTUL PROPUNERII
În conformitate cu articolul 57 alineatul (5) din
Regulamentul financiar aplicabil celui de al 10-lea FED, prezenta propunere se
referă la valoarea celei de a treia tranșe a contribuției pentru
2012 („n+1” în sensul procedurilor prevăzute la articolul respectiv).
Consiliul trebuie să se pronunțe cu privire la prezenta propunere în
termen de cel mult 21 de zile calendaristice de la prezentarea de către
Comisie a propunerii sale, iar statele membre trebuie să verse a treia
tranșă a contribuției în termen de cel mult 21 de zile
calendaristice de la data la care le este notificată decizia Consiliului.
2.           ELEMENTELE JURIDICE ALE PROPUNERII
În conformitate cu articolul 57 alineatul (7) din
Regulamentul financiar aplicabil celui de al 10-lea FED, se indică separat
suma gestionată de Comisie și suma gestionată de BEI.
În conformitate cu articolul 145 din Regulamentul
financiar aplicabil celui de al 10­lea FED, BEI a transmis Comisiei
previziunile sale actualizate cu privire la angajamentele și
plățile corespunzătoare instrumentelor pe care le
gestionează.
Articolul 58 alineatul (2) din Regulamentul
financiar aplicabil celui de al 10-lea FED prevede că solicitările de
contribuții utilizează mai întâi, succesiv, sumele stabilite pentru
FED-urile anterioare. Prin urmare, pentru solicitările de contribuții
care fac obiectul prezentei propuneri, vor fi utilizate sumele
corespunzătoare celui de al 10­lea FED în cazul Comisiei și celui de
al 9-lea FED în cazul BEI.
Articolul 60 din Regulamentul financiar aplicabil
celui de al 10-lea FED prevede că, în cazul în care un stat membru nu
plătește până la termenul stabilit tranșa sa din
contribuție, acesta va trebui să plătească o dobândă
pentru suma neplătită, conform procedurilor stabilite la același
articol.
2012/0289 (NLE)
Propunere de
DECIZIE A CONSILIULUI
privind contribuțiile financiare care
trebuie plătite de statele membre pentru a finanța cea de a treia
tranșă pentru 2012 a Fondului european de dezvoltare
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 217,
având în vedere Acordul intern între
reprezentanții guvernelor statelor membre, reuniți în cadrul
Consiliului, privind finanțarea ajutoarelor comunitare în baza cadrului
financiar multianual pentru perioada 2008-2013 în conformitate cu Acordul de
parteneriat ACP-CE și privind alocarea de asistență
financiară pentru țările și teritoriile de peste mări
cărora li se aplică dispozițiile părții a patra din Tratatul
CE[1], în
special articolul 7,
având în vedere Regulamentul (CE) nr. 215/2008
al Consiliului din 18 februarie 2008 privind regulamentul financiar aplicabil
celui de al 10-lea Fond european de dezvoltare (denumit în continuare
„Regulamentul financiar aplicabil celui de al 10-lea FED”)[2], în
special articolul 57 alineatul (5),
având în vedere propunerea Comisiei,
întrucât:
(1)       Decizia 12344/12 a
Consiliului din 23 iulie 2012 privind contribuțiile financiare care
trebuie plătite de statele membre pentru a finanța Fondul european de
dezvoltare în 2012, inclusiv tranșa a doua pentru 2012[3], a
stabilit că partea contribuției care revine Comisiei se ridică
la 2 600 000 000 EUR, iar partea care revine BEI se ridică
la 280 000 000 EUR din valoarea anuală a contribuțiilor
statelor membre la FED pentru anul 2012. 
(2)       În conformitate cu procedura
prevăzută la articolul 57 alineatul (5) din Regulamentul financiar
aplicabil celui de al 10-lea FED, Comisia prezintă, până la data de 10 octombrie
2012, o propunere prin care stabilește valoarea celei de a treia
tranșe a contribuției pentru 2012, precum și valoarea
contribuțiilor individuale ale statelor membre.
(3)       În conformitate cu articolul 145
primul paragraf din Regulamentul financiar aplicabil celui de al 10-lea FED,
Banca Europeană de Investiții i-a comunicat Comisiei estimările
sale actualizate cu privire la angajamentele și plățile pentru
instrumentele pe care le gestionează.
(4)       Articolul 58 alineatul (2)
din Regulamentul financiar aplicabil celui de al 10-lea FED prevede că
solicitările de contribuții utilizează mai întâi sumele
stabilite pentru FED-urile anterioare. Prin urmare, ar trebui să se
facă o solicitare de fonduri pentru BEI în temeiul celui de al 9-lea FED.
(5)       Consiliul ar trebui să
se pronunțe în termen de cel mult 21 de zile calendaristice de la
prezentarea de către Comisie a propunerii sale, iar statele membre ar
trebui să plătească a treia tranșă a contribuției
în termen de cel mult 21 de zile calendaristice de la data la care le este
notificată decizia Consiliului,
ADOPTĂ PREZENTA DECIZIE:
Articolul 1
Suma totală a celei de a treia
tranșe pentru 2012 este fixată la 280 000 000 EUR.
Contribuțiile individuale la FED pe care statele membre trebuie să le
plătească Comisiei și Băncii Europene de Investiții în
cadrul celei de a treia tranșe pentru 2012 sunt indicate în tabelul din
anexă.
Articolul 2
Prezenta decizie se adresează statelor
membre.
Adoptată la Bruxelles, 
                                                                       Pentru
Consiliu
                                                                       Președintele
ANEXĂ

[1]                      JO L 247, 9.9.2006,
p. 32.
[2]               JO L 78, 19.3.2008, p. 1.
[3]               Documentul 12344/12 al Consiliului.